**Til foresatte i barnehagen**

Det har de siste døgnene vært en økning i smitte i Namsos kommune. Det er fortsatt gul beredskap på alle barnehagene og alle barneskolene. (Mens det er rød beredskap på ungdomsskolene jfr nasjonal innstramning). Utbruddet de siste dagene har vært konsentrert til ett miljø, og er slik sett oversiktlig.

## Med det antallet smittede vi ser regionalt og lokalt, anbefaler Namsos kommune dette:

1. Hold deg hjemme ved tegn til infeksjon
2. Ha færre kontakter enn vanlig, så få som mulig disse første ukene
3. Vær sammen med andre kortere tid, og heller ute enn inne
4. Bruke munnbind når det ikke er mulig å holde avstand (gjelder ikke barn under 12 år)
5. Test deg hvis du har symptomer

Det et foretatt en grundig smittesporing på de smittede og kommunen vil hurtigteste de som nå er satt i karantene, og testingen vil bli gjennomført to ganger i løpet av helgen.

Det er viktig å være klar over at det kun er *nærkontakter* som settes i karantene. Smittesporingsteamet i kommunen definerer hvem som er nærkontakter. Hvis du har vært i kontakt med en *nærkontakt*så er du ikke definert som i risikosone for smitte. I barnehagene er situasjonen under kontroll, men det er viktig at vi alle fortsatt følger de råd og veiledninger som foreligger fra nasjonalt og lokalt hold.

Kommer det nye opplysninger eller ytterligere informasjon for kommunen i løpet av dagen eller helgen, vil det komme fortløpende oppdatering på kommunens hjemmeside: <https://namsos.kommune.no/tjenester/helse-omsorg-og-sosiale-tjenester/koronaviruset/>

Dere kan også følge med på kommunens Facebookside og på nyhetsfeltet på hjemmesiden:

* [Nyheter finner dere nederst på kommunens hjemmeside](https://namsos.kommune.no/)
* [Kommunens Facebookside](https://www.facebook.com/namsos.kommune)

## Andre nyttige lenker:

* [Karantenehuset, informasjonsplakat fra fhi.no](https://www.fhi.no/contentassets/24fcb5196c894d5981ae3b64e7d1e9af/2020-12-18-karantenehus.pdf)
* [Informasjonssider fra fhi.no](https://www.fhi.no/sv/smittsomme-sykdommer/corona/)
* [Informasjonssider fra Helsenorge.no](https://www.helsenorge.no/koronavirus/)